Les biens dont vous êtes la dame
# Les biens dont vous êtes la dame

Les biens dont vous estes la dame Ont mon cueur si très fort espris, Qu’il feust mort, s’il n’eust entrepris De vous aymer plus que nul ame.

Quant à moy, point je ne l’en blasme, Pour ce qu’ilz ont de tous le pris Les biens dont vous estes la dame.

De ce qu’il fault que je vous ayme, Je sçay trop bien que j’ay mespris ; Mais qui en doit estre repris ? Non pas moi. Qui donc ? Sur mon ame, Les biens dont vous estes la dame.

